अटल बिहार वाजपेयी की कुंडली में सप्तम भाव (केंद्र) में शनि का उच्च होकर विराजित है अत: यह शष नामक महापुरुष योग बनाता है। चूंकि शनि राजनीति का कारक है, गांभीर्य का कारक है, स्थायित्व का कारक है, अत: इस योग के कारण ही अटल जी ने राजनीति के क्षेत्र में अपनी अलग छाप छोड़ते हुए प्रसिद्धि पाई। शनि के प्रभाव से उनके स्वभाव में गंभीरता, न्यायप्रियता का समावेश दिखाई देता था। और इसी के प्रभाव से उन्होंने संघर्ष से जो पहचान बनाई और प्रसिद्धि पायी, वह अंतकाल तक चिरस्थायी रही और अब भी है। शष नामक पंच महापुरुष योग के प्रभाव से अटल बिहारी वाजपेयी राजनीति के युग पुरुष कहलाए।